Det betyder, at de planlagte massive fyringer blandt folkeskolelærere ikke længere er i spil. I hvert fald ikke i det omfang, som lærerne frygtede. Forleden kom det frem, at kommunen skulle spare 10 procent af lærerstillingerne væk på grund af besparelser. Men nu er det antal reduceret i kraft af en ekstra bevilling på området på seks millioner kroner. -  Vi er ikke vilde med det, men vi anerkender, at det er en speciel situation, og vi gør det for at redde lærerstillinger, siger borgmester Lars Møller (Venstre). Børne- og ungeudvalget skal tirsdag endnu engang kigge nærmere på budgettet, og nu altså med seks millioner kroner ekstra at gøre godt med, hvorfor antallet af lærerfyringer forventes nedbragt. Det endelige antal kendes først efter tirsdag.

Referat:
Et bredt politisk flertal i Frederikshavn er for kort tid siden blevet enige om at give en tillægsbevilling på seks millioner kroner til kommunen børne- og ungeudvalg.